钦定古今图书集成/明伦汇编/人事典/第104卷 > 《寄柏学士林居》前人
## 钦定古今图书集成/明伦汇编/人事典/第104卷 > 《寄柏学士林居》前人

自胡之反持干戈，天下学士亦奔波。叹彼幽栖载典
籍，萧然暴露向山阿。青山万里静散地，白雨一洗空
垂萝。乱代飘零余到此，古人成败子如何。荆扬春冬
异风土，巫峡日夜多云雨。赤叶枫林百舌鸣，黄泥野
岸天鸡舞。盗贼纵横甚密迩，形神寂寞甘辛苦。几时
高议排金门，各使苍生有环堵。